Document ID: 32014R0994

KOMISIJAS DELEĢĒTĀ REGULA (ES) Nr. 994/2014
(2014. gada 13. maijs),
ar ko groza Padomes Regulas (EK) Nr. 73/2009 VIII un VIIIc pielikumu, Eiropas Parlamenta un Padomes Regulas (ES) Nr. 1305/2013 I pielikumu un Eiropas Parlamenta un Padomes Regulas (ES) Nr. 1307/2013 II, III un VI pielikumu
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2009. gada 19. janvāra Regulu (EK) Nr. 73/2009, ar ko paredz kopējus noteikumus tiešā atbalsta shēmām saskaņā ar kopējo lauksaimniecības politiku un izveido dažas atbalsta shēmas lauksaimniekiem, kā arī groza Regulas (EK) Nr. 1290/2005, (EK) Nr. 247/2006, (EK) Nr. 378/2007 un atceļ Regulu (EK) Nr. 1782/2003 (1), un jo īpaši tās 136.a panta 3. punktu un 140.a pantu,
ņemot vērā Eiropas Parlamenta un Padomes 2013. gada 17. decembra Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (2), un jo īpaši tās 58. panta 7. punktu,
ņemot vērā Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar atbalsta shēmām saskaņā ar kopējo lauksaimniecības politiku un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (3), un jo īpaši tās 6. panta 3. punktu, 7. panta 3. punktu un 20. panta 6. punktu,
tā kā:
(1)
Saskaņā ar Padomes Regulas (EK) Nr. 1234/2007 (4) 103.n pantu Spānija, Luksemburga, Malta un Apvienotā Karaliste līdz 2013. gada 1. augustam ir paziņojušas par savu nodomu galīgi pārvietot minētās regulas Xb pielikumā norādīto vīna nozares atbalsta programmu līdzekļus vai daļu no tiem, lai šādā veidā palielinātu tiešajiem maksājumiem paredzētos valsts maksimālos apjomus attiecībā uz 2014. pieprasījumu iesniegšanas gadu un turpmākajiem gadiem. Attiecīgi ar Komisijas Īstenošanas regulu (ES) Nr. 929/2013 (5) tika grozīts Regulas (EK) Nr. 73/2009 VIII pielikums. Šie galīgie pārvietojumi jāatspoguļo arī Regulas (ES) Nr. 1307/2013 II un III pielikumā.
(2)
Saskaņā ar Regulas (EK) Nr. 73/2009 136.a panta 1. punktu un Regulas (ES) Nr. 1307/2013 14. panta 1. punktu Francija, Latvija un Apvienotā Karaliste līdz 2013. gada 31. decembrim ir paziņojušas Komisijai par to, ka tās ir nolēmušas zināmu procentuālo daļu no gada valsts maksimālā apjoma, kas paredzēts 2014.-2019. kalendārajam gadam, pārvietot uz lauku attīstības programmām, ko finansē no Eiropas Lauksaimniecības fonda lauku attīstībai (ELFLA), kā noteikts ar Regulu (ES) Nr. 1305/2013. Saskaņā ar Regulas (EK) Nr. 73/2009 136.a panta 2. punktu un Regulas (ES) Nr. 1307/2013 14. panta 2. punktu Horvātija, Malta, Polija un Slovākija līdz 2013. gada 31. decembrim ir paziņojušas Komisijai par savu lēmumu pārcelt uz tiešajiem maksājumiem zināmu procentuālo daļu no summas, kura iedalīta lauku attīstības atbalsta programmu pasākumiem, ko 2015.-2020. gadā finansē no ELFLA, kā noteikts ar Regulu (ES) Nr. 1305/2013. Tāpēc būtu attiecīgi jāgroza Regulas (EK) Nr. 73/2009 VIII un VIIIc pielikums, Regulas (ES) Nr. 1305/2013 I pielikums un Regulas (ES) Nr. 1307/2013 II un III pielikums.
(3)
Saskaņā ar Regulas (EK) Nr. 73/2009 57.a panta 9. punktu Horvātija līdz 2014. gada 31. janvārim ir paziņojusi Komisijai 2013. gadā atmīnētās un lauksaimniecības darbībām atkal izmantojamās zemes platību. Šajā paziņojumā bija norādīts arī attiecīgais budžeta piešķīrums 2014. pieprasījumu gadam un turpmākajiem gadiem. Turklāt saskaņā ar minēto pantu Horvātija ir paziņojusi zemes platību, kas ir atmīnēta un ko lauksaimnieki ir deklarējuši atbalsta pieteikumos, kurus iesniedz par 2013. pieprasījumu gadu, un kas laikposmā no 2005. gada 1. janvāra līdz 2012. gada 31. decembrim ir kļuvusi atkal izmantojama lauksaimniecības darbībām. Tāpēc ar Īstenošanas regulu (ES) Nr. 929/2013 tika grozīts Regulas (EK) Nr. 73/2009 VIII pielikums. Pamatojoties uz maksājumu pieauguma grafiku, kas minēts Regulas (ES) Nr. 1307/2013 17. pantā, būtu attiecīgi jāgroza minētās regulas II, III un VI pielikums.
(4)
Lauku attīstībai atvēlētā Savienības atbalsta sadalījums pa gadiem būtu jāpapildina ar summu par 2014. finanšu gadu, kas izriet no tiešo maksājumu brīvprātīgas korekcijas Apvienotajā Karalistē 2013. kalendārajā gadā saskaņā ar Regulas (EK) Nr. 73/2009 10.b pantu, ar summām, ko iegūst, piemērojot minētās regulas 136. un 136.b pantu attiecībā uz 2014. un 2015. finanšu gadu, kā arī ar summām, ko iegūst, piemērojot Regulas (ES) Nr. 1307/2013 66. panta 1. punktu. Tādēļ būtu attiecīgi jāgroza Regulas (ES) Nr. 1305/2013 I pielikums.
(5)
Regulu (ES) Nr. 1307/2013 piemēro no 2015. gada 1. janvāra. Arī tās grozījumi tāpēc būtu jāpiemēro no tās pašas dienas,
IR PIEŅĒMUSI ŠO REGULU.
1. pants
Regulas (EK) Nr. 73/2009 VIII un VIIIc pielikumu groza saskaņā ar šīs regulas I pielikumu.
2. pants
Regulas (ES) Nr. 1305/2013 I pielikumu groza saskaņā ar šīs regulas II pielikumu.
3. pants
Regulas (ES) Nr. 1307/2013 II, III un VI pielikumu groza saskaņā ar šīs regulas III pielikumu.
4. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Regulas 3. pantu piemēro no 2015. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2014. gada 13. maijā

Labels: 17
19
5
6
15